钦定古今图书集成/明伦汇编/官常典/第603卷 > 李希颜
## 钦定古今图书集成/明伦汇编/官常典/第603卷 > 李希颜

按《广东通志》：“希颜，字原复，华亭人。沉静寡言，有大度。
十岁，父授以《春秋》，知大义。居母丧，哀毁逾礼。弘治癸
丑，魁礼闱，授南京刑部主事。正德初，升广东佥事，署
提学，奖拔俊乂，号称知人，以其经学授之广郡。时从
化盗作，当道以遐阻怯于进兵，希颜独深入平之，仍领海舶，例有嬴馀，希颜悉给军士。是时巨寇黎头拐”
啸聚山谷，亲率兵大战，败之，获其渠魁。当道其功
不为奏赏，奉表诣阙。时逆瑾势倾中外，希颜独不踵
其门，京师称为“铁腰李。”庚午，迁云南提学副使。